Supplicat sanctitati vestre humilis et deuota factura uestra Haluardus, episcopus Oslensis de regno Noruegie, quatinus … Jtem quatinus sibi in personam dilecti sui Stigandi presbiteri, canonici Strenginensis, specialem graciam facientes de archipresbiteratu ecclesie Oslensis vacante in curia per munus consecracionis impensum eidem Haluardo, ad dictam ecclesiam Oslensem promoto, eidem Stigando dignemini misericorditer prouidere, non obstante quod canonicatum et prebendam ecclesie Strenginensis ac parochialem ecclesiam in Jwinala (= Jwmala) Aboensis diocesis noscitur obtinere, quam ecclesiam paratus est dimittere, cum presens gracia suum sortita fuerit effectum, et cum alijs non obstantibus et clausulis oportunis et executoribus. – Fiat, et ipse episcopus ordinet de ecclesia, cum vacabit. G. Datum Auinione iiij nonas januarij pontif. nostri anno octauo.